id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms de nl id id pl id id id id ms id id id et ms id id id id id id id ms id ms ms ms id id id id id id id id ms id id id id ms ms tr id tr id id id id ms id id id id id id id ms id id id id id ms id et ms id id id id id ms ms id ms id id ms id ms id id id id eo id eo id ms sl ms ms id fi it fr ms it fr en ms ms en en en en en id id id id ms en id id jv ms id id it es id id en id ms ms ms ms ms ms
Keradangan Vagina Akibat Penyakit Vaginitis, Usah Dipandang Enteng!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ladies, Ambil Cakna Kondisi Berkaitan Faraj (Vaginitis) Yang Berisiko Menimpa Anda
Ditulis oleh Nisreen Nadiah Disemak pada 22/07/2021
Disemak secara perubatan oleh Dr. Ahmad Wazir Aiman
Apa itu penyakit vaginitis?
Vaginitis, sebuah perkataan yang menggambarkan kondisi berkaitan jangkitan atau keradangan vagina, ia turut dikenali dengan nama vulvovaginitis.
Penyakit vaginitis turut merangkumi kondisi dengan gejala keputihan yang tidak normal, faraj berbau, kerengsaan, gatal-gatal, atau sensasi terbakar.
Antara punca yang paling kerap menyumbang kepada kejadian vaginitis adalah vaginosis bakteria (BV), jangkitan kulat kandida, dan trichomoniasis.
Adakah masalah keradangan vagina ini turut dipicu oleh penyakit kelamin? Bagaimana ia terjadi?
Jika anda berminat untuk ketahui dengan lebih lanjut, mari ikuti perkongsian ini!
Untuk mendapatkan lebih banyak info tentang Kesihatan Wanita, sila dapatkannya di sini.
Apa itu penyakit vaginitis?
Vaginitis adalah istilah perubatan yang digunakan untuk menggambarkan pelbagai kondisi yang menyebabkan jangkitan atau keradangan vagina.
Vulvovaginitis pula merujuk kepada keradangan pada faraj dan vulva (alat kelamin luaran wanita).
Selain terpaksa menderita ketidakselesaan, penghidap mungkin turut alami perubahan bau faraj.
Kondisi ini boleh berlaku akibat jangkitan yang disebabkan oleh organisma seperti bakteria, kulat, mahupun virus.
Bukan itu sahaja, bahan kimia di dalam sabun, semburan, atau bahkan pakaian yang bersentuhan dengan kawasan intim turut berupaya memicu penyakit vaginitis.
Dalam beberapa kes pula, vaginitis boleh berpunca dek organisma yang dipindahkan antara pasangan secara seksual, kekeringan faraj atau kekurangan estrogen.
Sesetengah penyebab vaginitis berjangkit merupakan penyakit kelamin (STD), namun bukan semua jangkitan faraj menular secara seksual.
Antara jenis vaginitis yang paling kerap terjadi adalah:
Vaginosis bakteria (BV), keradangan vagina akibat pertumbuhan bakteria yang berlebihan. Ia turut menyebabkan bau hanyir yang kuat.
Jangkitan kandida atau kulat dipicu oleh pertumbuhan kulat kandida secara berlebihan. Kulat ini sudah sememangnya wujud di dalam faraj, dalam jumlah yang kecil.
Klamidia adalah jangkitan penyakit kelamin (STD) yang paling biasa terjadi dalam kalangan wanita, ia kerap menimpa mereka dalam lingkungan usia 18 hingga 35 tahun yang sering bertukar pasangan seks.
Gonorea adalah jangkitan lain yang kerap menular melalui hubungan seksual. Ia juga sering kali disertai bersama jangkitan klamidia.
Trichomoniasis, jangkitan yang disebarkan oleh aktiviti seksual, disebabkan oleh parasit. Ini juga meningkatkan risiko anda terhadap STD yang lain.
Virus vaginitis adalah keradangan yang berpunca oleh virus, seperti herpes simplex virus (HSV) atau human papillomavirus (HPV), yang tersebar melalui hubungan seks.
Harus kalian ketahui, kadangkala simptom STD tidak begitu jelas dan sukar dikenal pasti.
Sekiranya anda aktif secara seksual (terutamanya jika sering bertukar pasangan), pastikan untuk berbincang dengan doktor mengenai ujian yang perlu dilakukan semasa menjalani pemeriksaan tahunan.
Jika tidak dirawat, beberapa kondisi ini berisiko merosakkan organ pembiakan anda secara kekal atau menyebabkan masalah kesihatan yang lain! Anda juga berupaya menjangkiti pasangan.
Kadang-kadang, kegatalan, sensasi terbakar atau keputihan boleh berlaku tanpa melibatkan jangkitan.
Ia mungkin disebabkan oleh reaksi alahan atau kerengsaan akibat penggunaan produk-produk seperti berikut:
Selain reaksi alergi, ia berkemungkinan dipicu oleh tahap hormon yang rendah akibat menopaus atau ovari yang dibuang.
Hal ini menjadikan faraj kering, dan kondisi ini dikenali sebagai vaginitis atropik.
Kesannya, hubungan intim boleh jadi menyakitkan dan pesakit mungkin mengalami kegatalan dan sensasi seakan terbakar pada alat sulit.
Simptom penyakit vaginitis bergantung pada jenis kondisi yang dimiliki.
Jika menghidap BV, anda mungkin tidak mengalami sebarang gejala.
Kalian mungkin akan mengalami keputihan berwarna putih atau kelabu yang disertai bau hanyir kuat, terutamanya selepas bersenggama.
Jangkitan kulat pula menghasilkan keputihan berwarna putih pekat yang kelihatan seperti keju kotej.
Keputihan itu juga mungkin mempunyai tekstur berair dan biasanya tidak berbau.
Jangkitan kulat juga kerap membuatkan faraj dan vulva gatal-gatal serta merah.
Untuk penyakit kelamin trichomoniasis, anda mungkin tidak akan mengalami sebarang simptom.
Namun jika anda mengalaminya, ia merangkumi kegatalan, sensasi terbakar ketika kencing, rasa sakit faraj dan vulva.
Tambahan itu, penghidap mungkin alami keputihan berwarna kelabu kehijauan, yang disertai bau busuk.
Secara umumnya, segera kunjungi klinik atau hospital berkaitan apabila berlakunya:
Keputihan abnormal seperti berubah warna, kepekatan atau berbau
Alami sensasi seakan terbakar saat membuang air kecil
Kawasan intim terasa gatal-gatal
Pastikan untuk merujuk doktor jika kalian mengalami sebarang ketidakselesaan faraj, seperti berikut:
Faraj menghasilkan bau, keputihan atau kegatalan yang tidak menyenangkan
Tidak pernah mengalami jangkitan faraj, maka janji temu bersama doktor akan dapat bantu mengenal pasti tanda dan gejala
Pernah mengalami jangkitan faraj
Kerap bertukar pasangan seksual
Sudah mengambil ubat anti-kulat di kaunter namun gejala masih berterusan
Alami demam, menggigil atau sakit bahagian pelvik
Rawatan yang bakal dipilih juga bergantung pada jenis vaginitis yang anda alami.
BV boleh dirawat dengan antibiotik dan ia tersedia dalam pelbagai bentuk; pil oral, krim atau gel untuk dimasukkan ke dalam faraj.
Semasa rawatan sedang berlangsung, anda disarankan untuk menggunakan kondom semasa melakukan hubungan seks atau tidak melibatkan diri dengan aktiviti seksual sama sekali.
Lebih kurang dengan BV, jangkitan kulat juga boleh dirawat menggunakan krim atau ubat anti-kulat yang perlu dimasukkan ke dalam faraj.
Ubat-ubatan tersebut boleh diperolehi di kaunter setelah kondisi yang dialami telah dikenal pasti sebagai jangkitan kulat.
Rawatan untuk trichomoniasis pula meliputi pengambilan antibiotik dalam dos tunggal.
Kedua-dua pihak, merangkumi diri anda dan pasangan harus dirawat, demi mencegah penyebaran jangkitan kepada orang lain dan mengelaknya daripada berulang.
Lain pula kisahnya jika kalian mengalami kondisi vaginitis yang disebabkan oleh alergi atau kepekaan terhadap produk.
Perkara utama yang harus dilakukan adalah mengenal pasti faktor alergen atau perengsa.
Setelah produk atau barangan tersebut berjaya dikenal pasti, hentikan penggunaannya dengan serta merta!
Sekiranya penyebab vaginitis anda adalah perubahan hormon, doktor bakal mempreskripsikan krim estrogen untuk bantu atasi gejala dialami.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Sakit Semasa Seks & Keluar Lelehan Dari Faraj? Ini Antara Gejala Penyakit Kelamin (STD)
Ada 6 Macam Bau Faraj, Jangan Tak Percaya, Miss V Normal Ada Yang Berbau Tapai!
Ditulis oleh Nisreen Nadiah Disemak pada 22/07/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.